[{"text_idx": "#000003", "text": "Ta\u0308na enam kellaaja eeliseid ei ole ja pa\u0308ris mitu korda tuleb aknad lahti teha, autol soojendus ta\u0308isvo\u0303imsusel to\u0308o\u0308le panna ja viimaks ikka tee ko\u0303rval na\u0308itude alanemist oodata. Saame raja algusele ta\u0308na ligemale ning banaaniraksu ei la\u0308he. Minema saame ku\u0308mne ajal, seekord siis suunaga u\u0308lesma\u0308ge. Leadership klettersteig algab ja\u0308lle praoga ja la\u0308bi augu pugemisega. Midagi keerulist pole ja enne u\u0308hte oleme tipus, alpikellad ko\u0303rvus helisemas. Nu\u0308u\u0308d siis kolmandat korda, OK 2,9-ndat korda ja seda maksab juba maha istumisega ta\u0308histada ka. Maila meelest la\u0308hevad rajad lihtsamaks, ainult kehaga olevat nii, et selgelt on tunnetatavad need kohad, mis ei valuta. \u201ePalav pa\u0308ev\u201c on ko\u0303ik, mida Kaarel oskab rajast ja olukorrast arvata. Siis ronime alla tagasi. Einar ja Kaarel teevad seda koguni nii kiiresti, et ja\u0308lle ja\u0308a\u0308b viltuvajunud vaial olnud klettersteigi silt na\u0308gemata."}, {"text_idx": "#000011", "text": "So\u0308o\u0308me ja\u0308a\u0308tist ja kuulame kaugel ko\u0303misevat a\u0308ikest. Korraga ka\u0308ib u\u0308le laagri tuulehoog, mis aktiviseerib Einari. On juba ha\u0308mar (ei tahaks o\u0308elda, et pime) aga u\u0308ks telk on veel pu\u0308sti panemata. Tullevad esimesed piisad. Einar sahmib, Kaarel sekundeerib, mina o\u0303petan ja Maila naudib etendust. Einar togib pimedas telgi vaiu kividesse ja aeg-ajalt kostub pimedusest kiunatusi. Ilmselt hoiab ta vaia vale koha peal, see ta\u0308hendab mitte seal kuhu sattub lo\u0308o\u0308k, vaid koha la\u0308hedal. Varsti la\u0308heb mul meel haledaks ja pakun ennast appi lo\u0308o\u0308ma, et Einar saaks siis kahe ka\u0308ega vaia hoidmisele keskenduda. U\u0308he ka\u0308ega on kehva kivisesse pinnasesse vaia lu\u0308u\u0308a ka, lo\u0308o\u0308gid ja\u0308a\u0308vad no\u0303rgaks. Ma saaks kahe ka\u0308ega haamrile ikka korralikult hoogu anda.... Instinktiivselt astun eemale ja Einar poeb minu selja taha pimedasse po\u0303o\u0303sastikku haamrit otsima. Sealt kostub vo\u0303idukas \u201eohoo\u201c ja koos haamriga naastes on tal peos eelmistest matkajatest maha ja\u0308a\u0308nud soliidset mo\u0303o\u0303tu vaiad. Neid tu\u0308mitab ta nu\u0308u\u0308d nii, et maa va\u0308riseb. Naabertelgis on laste kra\u0308unumine just lo\u0303ppenud ja jo\u0303mpsikad magama ja\u0308a\u0308nud.... Pa\u0308ris ha\u0308sti ei taha telk ikka a\u0308ra mahtuda. Siin on plats pisut va\u0308iksem. Mis seal ikka, autole ha\u0308a\u0308led sisse ja tuleb natuke naabri telgi taga mano\u0308o\u0308verdada. U\u0308mberringi on teisigi sagijaid kuulda. A\u0308ike ajab ikka elevile isegi siis kui see ei saabu. Kui Einar telgi u\u0308les saab, teeme teed ja naudime halba ilma oodates sumedat soojust edasi."}]